**12. évfolyam**

**A feladat az olasz fasizmussal kapcsolatos.** (hosszú)

**Mutassa be a forrás segítségével az olasz fasizmus ideológiájának főbb jellemzőit!**

„A tömeg mindenekelőtt mennyiség. A tömeg statikus, a kisebbségek dinamikusak [...] Számomra a probléma a következő: arról van szó, hogy a polgári kisebbségre rákényszerítsünk egy szocialista és forradalmi kisebbséget. Alapjában véve egy kisebbség kormányoz bennünket. [...] Létre kell hoznunk a proletariátus kebelében egy eléggé számos, eléggé tudatos, eléggé merész kisebbséget. Az óriási tömeg követni fogja ezt, és aláveti magát neki.” *(Mussolini előadása, 1914)*

„Az olasz állampolgárok (és nem csupán a proletároknak nevezettek) anyagi és szellemi felemelkedését és népünk nagyságát akarjuk a világban. Ami az eszközöket illeti, nincsenek előítéleteink [...] Az első: visszavezetni a tömegeket az államhoz, a második: a termelés maximumának közös talaján összebékíteni a tőkét és a munkát.” *(Mussolini beszéde a fasiszta párt egyik alakuló gyűlésén, 1919)*

„Mi, akiknek megvolt a bátorságunk ahhoz, hogy darabokra törjünk minden hagyományos politikai kategóriát, és váltakozva arisztokratáknak és demokratáknak, forradalmároknak és reakciósoknak, proletároknak és antiproletároknak, pacifistáknak és antipacifistáknak nevezzük magunkat, mi valóban par excellance [kiváltképpen] relativisták vagyunk, és a mi akciónk a legközvetlenebbül kapcsolódik az európai szellem legaktuálisabb mozgalmaihoz. [...]” *(Mussolini cikke, 1920)*

„A fasizmus nemcsak a szocializmussal, de a demokratikus ideológia egész rendszerével felveszi a harcot [...] A fasizmus nem fogadja el, hogy egy többség egyszerűen csak azért irányíthasson egy emberi társadalmat, mert többségben van [...] A fasizmus alapját államfelfogása képezi. A fasizmus szerint az állam abszolút, amihez képest az egyének vagy csoportok relatívak [...]” *(Mussolini: Fasiszta doktrínák, 1932)*